google/wiki40b huggingface dataset:
Αεροδρόμιο Αχμέντ Μπεν Μπελά

Ιστορικά στοιχεία

Κατά τη διάρκεια του Β΄ Παγκοσμίου Πολέμου, το αεροδρόμιο του Λα Σενιά χρησιμοποιήθηκε αρχικά από τη Γαλλική Πολεμική Αεροπορία ως στρατιωτικό αεροδρόμιο. Πρώτα από την Αεροπορία Στρατού (Armée de l'Air), και μετά τον Ιούνιο του 1940 από την Πολεμική Αεροπορία Ανακωχής γαλλικά: Armée de l'Air de Vichy‎) της κυβέρνησης του Βισύ. 
Κατά τη διάρκεια της απόβασης της Επιχείρησης Πυρσός το 1942, το Λα Σενιά ήταν ένας από τους πρωταρχικούς στόχους της επίθεσης εναντίον του Οράν στις 9 Νοεμβρίου. Μια ομάδα παραστρατιωτικών έπρεπε να καταλάβει άμεσα το Λα Σενιά με μια ομάδα τεθωρακισμένων για να προωθηθεί στην ενδοχώρα για να εξασφαλίσει την κατάληψη της περιοχής. Αμέσως μετά την ανατολή του ηλίου, οκτώ καταδυτικά βομβαρδιστικά Albacore από το HMS Furious και έξι συνοδευτικά μαχητικά Hurricane από καθένα από τα δύο βοηθητικά αεροπλανοφόρα στράφηκαν προς το αεροδρόμιο Λα Σενιά προς το μεσημέρι για να τους υποδεχτούν ισχυρά αντιαεροπορικά πυρά και μαχητικά του Βισύ. Το αεροδρόμιο δέχτηκε επίθεση από έξι βόμβες γενικής χρήσης 250 λιβρών οι οποίες χτύπησαν με ακρίβεια και κατέστρεψαν τα κενά υπόστεγα στη βορειοδυτική πλευρά του αεροδρομίου. Στις επακόλουθες αψιμαχίες, πέντε γαλλικά μαχητικά Dewoitine 520 καταρρίφθηκαν σύμφωνα με ισχυρισμούς και άλλα υπέστησαν φθορές. Μια δεύτερη επίθεση στο αεροδρόμιο Λα Σενιά πραγματοποιήθηκε λίγα λεπτά αργότερα από δέκα Seafires από το HMS Furious με επιθέσεις εναντίον προσγειωμένων αεροσκαφών και αντιαεροπορικών πυροβολαρχιών. Και πάλι γαλλικά μαχητικά του Βισύ απάντησαν στις ενέργειες. Τα μαχητικά του Βισύ, όμως, υπερασπίστηκαν μόνο την περιοχή του αεροδρομίου και δεν αντιτάχθηκαν στις δυνάμεις εδάφους που αποβιβαζόταν στο λιμάνι του Οράν. Η προγραμματισμένη επίθεση εναντίον του αεροδρομίου ανακατευθύνθηκε και το αεροδρόμιο καταλήφθηκε από τον λόχο Β του 1ου Τεθωρακισμένου Συντάγματος, αφού πολλά αεροσκάφη του Βισύ είχαν ήδη πετάξει, πιθανώς προς το γαλλικό Μαρόκο. Μερικά παρέμειναν διασκορπισμένα στο έδαφος ή στα υπόστεγα. 
Μετά την κατάληψή του, το αεροδρόμιο χρησιμοποιήθηκε από τη 12η Σμηναρχία της Αεροπορίας Στρατού των Ηνωμένων Πολιτειών ως βάση κατά τη διάρκεια της Εκστρατείας της Βόρειας Αφρικής. 
Όταν οι μονάδες μάχης μετακινήθηκαν ανατολικά σε άλλα αεροδρόμια στην Αλγερία και την Τυνησία κατά τη διάρκεια των τελών της άνοιξης του 1943, το αεροδρόμιο τέθηκε υπό τον έλεγχο της Διοίκησης Αερομεταφορών, όπου λειτουργούσε ως ενδιάμεσος σταθμός από το αεροδρόμιο του Αλγερίου ή το Αεροδρόμιο του Πορτ Λιουτεΐ στη βορειοαφρικανική διαδρομή Καΐρου - Ντακάρ για μεταφορά φορτίου, αεροσκαφών και προσωπικού.
Νταρ Πατού

Ιστορία

Αποτελεί το προϊόν συνεργασίας τριών αρχιτεκτόνων: Ζακ Μαρμέ, Μικαέλ Πατού (υιός του Πιερ Πατού) και Πωλ Ερμπέ. Χρονολογούμενη από την περίοδο μεταξύ 1945-1948, διακρίνεται από την πρόσοψή της, η οποία διαθέτει δύο παράθυρα με κάγκελα ανδαλουσιάνικου τύπου, καθώς και μια κατάσπαρτο πόρτα.
Αϊμάν

Διακυβέρνηση και Πολιτική

Δήμαρχος και κυβερνήτης του Εμιράτου είναι ο Χουμάιτ μπιν Ρασίντ Αλ Νουάμι της φυλής των Αλ Νουάμι. Διάδοχος του είναι ο σεΐχης Αμάρ Μπιν Χουμάιτ Αλ Νουάμι. Επίσης τα τελευταία χρόνια έχει γνωρίσει τεράστια ανάπτυξη το εμιράτο.

Αθλητισμός

Το εμιράτο έχει τοπική ομάδα ποδοσφαίρου με το όνομα Αλ Αιμάν ΦΚ.
Αλέξανδρος Κοτζιάς

Βιογραφικά στοιχεία

Γεννήθηκε στην Αθήνα και ήταν γιος του Παναγιώτη Κοτζιά και της Ξένης Αλεξανδροπούλου. Αδελφός του ήταν ο συγγραφέας Κωστής Κοτζιάς. Περάτωσε τις εγκύκλιες σπουδές στην Αθήνα και εν συνεχεία εγγράφηκε στη Νομική Σχολή Αθηνών, από την οποία όμως δεν αποφοίτησε ποτέ. Ασχολήθηκε για ένα διάστημα με τις οικοδομικές επιχειρήσεις.
Υπήρξε διευθυντής του γραφείου Τύπου της ελληνικής πρεσβείας του Λονδίνου καθώς και διευθυντής και ειδικός σύμβουλος της Γενικής Γραμματείας Τύπου και Πληροφοριών.
Πέθανε στην Τζιά το 1992, όταν έπεσε με την πλάτη από ύψος τριών μέτρων. Ήταν παντρεμένος με την Ελένη Αποστόλου και είχαν αποκτήσει δυο παιδιά.

Λογοτεχνικό έργο

Εμφανίστηκε για πρώτη φορά στα ελληνικά γράμματα με την δημοσίευση διηγήματος στα Μαθητικά Γράμματα και εν συνεχεία δημοσίευσε πληθώρα μεταφράσεων και μυθιστορημάτων. Παράλληλα ασχολήθηκε με την δημοσιογραφία και την λογοτεχνική κριτική συνεργαζόμενος με διάφορες εφημερίδες και περιοδικά όπως η Μεσημβρινή, Το Βήμα, η Φιλολογική Καθημερινή, την επιμέλεια της οποίας είχε αναλάβει κατά την περίοδο 1975 - 1982 κ.α. Κατά τη διάρκεια της Χούντας των Συνταγματάρχων συμμετείχε στην έκδοση των "Δεκαοχτώ Κειμένων" και υπήρξε ένας εκ των υπευθύνων της έκδοσης προκειμένου να αποφευχθεί πιθανή δίωξη στην εκδότρια των εκδόσεων Κέδρος, Νανά Καλλιανέση. Αργότερα συμμετείχε στην έκδοση "Νέα Κείμενα Ι" και "Νέα Κείμενα ΙΙ".
Υπήρξε ένας εκ των σημαντικότερων μεταπολεμικών συγγραφέων ενώ για το έργο του Φανταστική Περιπέτεια (εκδόσεις Κέδρος, 1986) είχε τιμηθεί με το Α΄ Κρατικό Βραβείο μυθιστορήματος. Διετέλεσε ιδρυτικό μέλος της Εταιρείας Συγγραφέων, της οποίας χρημάτισε σύμβουλος και αντιπρόεδρος (1982-1984) της.
Πανελλήνιοι σκοπευτικοί αγώνες σταθερού στόχου 1967

Οι Πανελλήνιοι σκοπευτικοί αγώνες σταθερού στόχου για το 1967 έγιναν από τιην 1 έως τις 7 Οκρωβρίίου 1967 στο Σκοπευτήριο Καισαριανής. Πρωταθλήτρια ομάδα αναδείχτηκε η ομάδα σκοποβολής της Αστυνομίας Πόλεων.
Συμμετείχαν οι σύλλογοι και αθλητικά τμήματα ενόπλων δυνάμεων και σωμάτων ασφαλείας (αναφέρονται με την σειρά που αναγράφονται στην πηγή) : Αστυνομία Πόλεων, Ελληνικός Στρατός, Πανελλήνια σκοπευτική Ένωση, Ολυμπιακός Σ.Φ.Π., Παναθηναϊκός Α.Ο., Σκοπευτικός σύλλογος Βόλου και Πανελλήνιος Γυμναστικός Σύλλογος.
Η πρωταθλήτρια ομάδα της Αστυνομίας Πόλεων αποτελείτε από τους σκοπευτές : Βασίλειο Κρύο, Παναγιώτη Ραυτόπουλο, Παναγιώτη Δαλιάνη, Δημοσθένη Κιτσάκη, Δημήτριο Καλφακάκο, Δημήτριο Ρεντζή, Νίκο Τριανταφυλλόπουλο, Κωνσταντίνο Μπέλμπα, Γεώργιο Φωτόπουλο, Ιωάννη Σκαρφίγκα, Σταύρο Σκουτέλα, Γεώργιο Νικάκο, Ευθήμιο Παπαχρίστου, Παναγιώτη ΝακάκηΕυάγγελο Ευαγγελίου, Δημήτριο Σιώμο , Χριστόδουλο Χρηστάκη, και τον Βασίλειο Φρούγκο ή Τρούγκο.
Μεθυλοπροπανονιτρίλιο

Με κυάνωση προπυλαλογονιδίου-2

Με επίδραση κυανιούχου καλίου σε προπαλογονίδιο-2 (CH₃CHXCH₃), παράγεται μεθυλοπροπανονιτρίλιο:

Με αφυδάτωση μεθυλοπροπαναμιδίου

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή πενταχλωριούχο φωσφόρο (PCl₅) ή θειονυλοχλωρίδιο (SOCl₂), σε μεθυλοπροπαναμίδιο παράγεται μεθυλοπροπανονιτρίλιο:

Με αφυδάτωση βουτανυδροξυλιμίνης-2

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή αιθανικού ανυδρίτη [(CH₃CO)₂O] σε μεθυλοπροπανυδροξυλιμίνη-1 [(CH₃)₂CHCH=NOH], παράγεται μεθυλοπροπανονιτρίλιο:

Με επίδραση προπυλομαγνησιαλογονιδίου-2 σε χλωροκυάνιο

Με επίδραση προπυλομαγνησιαλογονίδιου-2 σε χλωροκυάνιο (ClCN) παράγεται μεθυλοπροπανονιτρίλιο:

Υδροκυάνωση προπενίου

Με προσθήκη υδροκυανίου (HCN υδροκυάνωση) σε προπένιο παράγεται μεθυλοπροπανονιτρίλιο:

Αμινοξείδωση μεθυλοπροπανόλης-1

Με αμινοξείδωση μεθυλοπροπανόλης-1 παράγεται μεθυλοπροπανονιτρίλιο:

Υδρόλυση

1. Με μερική υδρόλυση μεθυλοπροπανονιτριλίου, παράγεται μεθυλοπροπαναμίδιο:
2. Με πλήρη υδρόλυση μεθυλοπροπανονιτριλίου, παράγεται μεθυλοπροπανικό οξύ:

Υδροχλωρίωση

Με επίδραση υδροχλωρίου (HCl) παράγεται χλωριούχο 1-χλωρομεθυλοπροπανιμμώνιο-1:

Αμμωνίωση

Με επίδραση αμμωνίας παράγεται 1-ιμινομεθυλοπροπαναμίνη-1:

Παραγωγή ισοπροπυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται ισοπροπυλοκετόνη

Yδρογόνωση

1. Με καταλυτική υδρογόνωση παράγεται 2-μεθυλοπροπαναμίνη-1:
2. Με επίδραση λιθιοαργιλιοϋδρίδιου παράγεται 2-μεθυλοπροπαναμίνη-1:

Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(ισοπροπυλοκυανο)διχλωροπαλλάδιο:
Αυτοκρατορικό Δικαστικό Επιμελητήριο

Το Αυτοκρατορικό Δικαστικό Επιμελητήριο (γερμανικά: Reichskammergericht) ήταν θεσμός της Αγίας Ρωμαϊκής Αυτοκρατορίας. Ιδρύθηκε στις 31 Οκτωβρίου 1495, κατά τη διάρκεια της περιόδου βασιλείας του αυτοκράτορα Μαξιμιλιανού Α΄, ενώ έπαυσε να υφίσταται, ταυτόχρονα με την ίδια την Αγία Ρωμαϊκή Αυτοκρατορία, το 1806. Είχε ως αρμοδιότητα την επίλυση των διενέξεων μέσω της δικαστικής, αντί της στρατιωτικής, οδού. Ο Δικαστής του Επιμελητηρίου (γερμανικά: Kammerrichter) οριζόταν από τον ίδιο τον Αυτοκράτορα, ενώ η επιλογή του, έως τα τέλη του 17ου αιώνα, γινόταν μέσω των πριγκίπων της Αγίας Ρωμαϊκής Αυτοκρατορίας.
Έπειτα από την ίδρυσή του, το επιμελητήριο είχε ως έδρα την Φρανκφούρτη επί του Μάιν, ενώ, στη συνέχεια, το Βορμς, το Άουγκσμπουργκ, την Νυρεμβέργη, το Ρέγκενσμπουργκ, το Σπάγιερ και το Έσσλινγκεν αμ Νέκαρ. 
Η έδρα του παρέμεινε στο Σπάγιερ από το 1527 έως την καταστροφή της πόλεως από τα γαλλικά στρατεύματα κατά τη διάρκεια του Πολέμου της Ενώσεως του Άουγκσμπουργκ (1689). Στη συνέχεια, εγκαταστάθηκε στο Βέτσλαρ, όπου και παρέμεινε έως την διάλυσή του, το 1806 · .
Το Αυτοκρατορικό Δικαστικό Επιμελητήριο ήταν ιδιαιτέρως γνωστό για την βραδύτητα της λήψεως των αποφάσεών του: ορισμένες διαδικασίες μεταξύ Κρατών της Αγίας Ρωμαϊκής Αυτοκρατορίας ήταν δυνατό να διαρκέσουν για αριθμό αιώνων, ενώ άλλες, κατά τη διάλυσή του, ακόμη δεν είχαν διευθετηθεί. Ωστόσο, κατεδήχθη πως η αιτία της συγκεκριμένης βραδύτητας, στις περισσότερες εκ των περιπτώσεων, ήταν η έλλειψη ενδιαφέροντος εκ μέρους των εμπλεκόμενων πλευρών, ενώ, επίσης, πως ήταν δυνατό να εκδώσει δικαστικές αποφάσεις και εντός χρονικού διαστήματος ολίγων ημερών.
Το ζήτημα των συγκρούσεων αρμοδιοτήτων μεταξύ του Αυτοκρατορικού Δικαστικού Επιμελητηρίου και του Αυλικού Συμβουλίου, το οποίο, επίσης, διατελούσε δικαστικό ρόλο, δεν επιλύθηκε παρά μόνον το 1648, μέσω της Συνθήκης της Βεστφαλίας, σύμφωνα με την οποία η καθεμία εκ των συγκεκριμένων αρχών θα ασχολείτο με τις υποθέσεις για την επίλυση των οποίων θα ήταν η πρώτη η οποία θα καλείτο.
Μπεσελίντια Λέζα

Ιστορία

Η ομάδα ιδρύθηκε το 1930 με το όνομα Bardhyli Lezhë και συμμετείχε στο Πρωτάθλημα ποδοσφαίρου Αλβανίας το 1937, όπου τερμάτισε στην 6η θέση ανάμεσα σε 10 ομάδα. Το 1949 άλλαξε το όνομα της σε ΣΚ Λέζα, σε Puna Lezhë δύο χρόνια αργότερα το 1951, σε Fitorja Lezhë το 1958 και τελικά σε Μπεσελίντια Λέζα το 1970.
Α1 Κατηγορία υδατοσφαίρισης γυναικών 2011-12

Το πρωτάθλημα Ελλάδας πόλο γυναικών για την περίοδο 2011−12 ήταν το 25ο στην ιστορία του θεσμού. Πρωταθλήτρια αναδείχθηκε η ομάδα της Βουλιαγμένης για 10η φορά στην ιστορία της. Στην Α2 υποβιβάστηκε ο Πανιώνιος.
Μεγάλη Βρύση Ηρακλείου

Δ.δ. Μεγάλης Βρύσης

Στο Δημοτικό διαμέρισμα του χωριού, που συστάθηκε με το Σχέδιο Καποδίστριας, υπήχθησαν και τα Πρεβελιανά,  κτισμένα σε υψόμετρο 580 μ. και με 191 κατοίκους το 2001. Είναι παραδοσιακός οικισμός και αυτό διατηρείται στα σπίτια, που φαίνονται από τον κεντρικό δρόμο.

Εκκλησίες

Στον οικισμό βρίσκονται οι εκκλησίες του Τιμίου Σταυρού,της Παναγίας Αλμυρής (Ανάληψη του Σωτήρα και της Γέννησής Παναγίας), των ισαποστόλων Κωνσταντίνου και Ελένης, της Αγίας Άννας, της Ζωοδόχου Πηγής, του Αγίου Γεωργίου, του Αγίου Νεκταρίου,της Αγίας Αναστασίας και του Αγίου Χαραλάμπου.
Η εκκλησία της Παναγίας της Αλμυρής κτίστηκε τους πρώτους Χριστιανικούς χρόνους κατά τον ερχομό στην Κρήτη του Αποστόλου Παύλου. Όταν βρέθηκε ναυαγός στα νότια παράλια της Κρήτης, άρχισε να διδάσκει τον Χριστιανισμό και είχε ως τόπο διαμονής και κεντρικό σημείο διδασκαλίας του τον χώρο που είναι χτισμένη η εκκλησία. Η διαμονή του και όλη η παρουσία του προκάλεσε την οργή του άρχοντα της Φαιστού, ο οποίος στέλνοντας τον γιο του κι επειδή ήθελε να απαλλαγεί από αυτόν του έθεσε όρο να χτυπήσει το ραβδί του και να βγει αλμυρό νερό. Έτσι κι έγινε, ο απόστολο Παύλος χτύπησε με το ραβδί του και βγήκε αλμυρό νερό . Τότε ο γιος του άρχοντα συγκλονισμένος από το συμβάν όπως και οι περίοικοι έζησε το υπόλοιπο της ζωής του σε μια σπηλιά ως ασκητής στο σημερινό εκκλησάκι της Αγίας Παρασκευής. Γύρω από την αλμυρή πηγή ο άρχοντας έκτισε την εκκλησία. Στην πηγή σήμερα βρίσκεται ένα πηγάδι, όπου κατά την διάρκεια της θείας λειτουργίας την ημέρα την Αναλήψεως, ημέρα που γιορτάζει η ιερά αυτή μονή, εμφανίζεται αγίασμα.
Μια άλλη εκκλησία, βυζαντινή, είναι της Αγίας Αναστασίας. Λέγεται ότι σε κάποιο σημείο της εκκλησίας έτρεχε αγιασμένο νερό, που όπως λέγεται όταν περνούσαν οι Τούρκοι σταματούσε να τρέχει. Επίσης υπάρχει η εκκλησία των Αγίων Δέκα Λέγεται ότι μια γυναίκα, είδε στο όνειρο της την ακριβή θέση που κτίστηκε η εκκλησία. Όταν άρχισαν να σκάβουν βρήκαν δυο τάφους Αγίων.  Ο καθεδρικός ναός της Μεγάλης Βρύσης είναι η πιο παλιά εκκλησία του Αγίου Κωνσταντίνου, που λέγεται ότι όποιος κλέφτης περνούσε από εκεί ακινητοποιούνταν μέχρι το πρωί, που τον έβλεπε ο κόσμος.
Επέκταση προσήμου

Στην αριθμητική των υπολογιστών, η επέκταση προσήμου (αγγλικά: sign extension) είναι η αύξηση του αριθμού των bit ενός δυαδικού αριθμού, με ταυτόχρονη διατήρηση του προσήμου (θετικού ή αρνητικού) και του μέτρου του. Αυτό επιτυγχάνεται προσθέτοντας ψηφία από την περισσότερο σημαντική πλευρά του αριθμού ακολουθώντας μία διαδικασία, η οποία εξαρτάται από την συγκεκριμένη αναπαράσταση (συμπληρώματος ως προς 1, συμπληρώματος ως προς 2) του αριθμού που χρησιμοποιείται. Στο σημείο αυτό υπενθυμίζεται ότι στους προσημασμένους δυαδικούς αριθμούς, το περισσότερο σημαντικό bit παίζει το ρόλο του προσήμου. Εάν είναι 0 ο αριθμός είναι θετικός (0="+"), εάν είναι 1 ο αριθμός είναι αρνητικός (1="-").
Για παράδειγμα, εάν σε μία περίπτωση χρησιμοποιούνται 6 bit για την αναπαράσταση ενός αριθμού "00 1010" (+10, στο δεκαδικό σύστημα αρίθμησης) και το μήκος λέξης αυξηθεί στα δεκαέξι bit, κάνοντας επέκταση προσήμου, η νέα αναπαράσταση του αριθμού θα είναι "0000 0000 0000 1010". Με αυτόν τον τρόπο τόσο το πρόσημο όσο και το μέτρο του αριθμού διατηρούνται.
Εάν χρησιμοποιηθούν 10 bit για να παρασταθεί ο αριθμός -15 σε μορφή συμπληρώματος ως προς δύο, η αναπαράσταση θα είναι "11 1111 0001". Έτσι με την επέκταση προσήμου, για να αυξηθεί το μήκος λέξης του αριθμού στα 16 bit, επεκτείνεται το πρόσημο, εδώ το 1, από την πλευρά των περισσότερο σημαντικών bit (από αριστερά) προσθέτοντας 1, μέχρι να συμπληρωθεί ο αριθμός των 16 bit. Έτσι η νέα αναπαράσταση του αριθμού είναι "1111 1111 1111 0001", ενώ ταυτόχρονα διατηρείται το πρόσημο και το μέτρο του.
Κωνσταντίνος Κτενάς

Βιογραφικά στοιχεία

Γεννήθηκε στην Αθήνα το 1884 και ήταν μέλος παλαιάς αρχοντικής οικογένειας. Μεταξύ των προγόνων του ο πολιορκητής της Ακρόπολης κατά το 1821, Παναγής Κτενάς, ενώ ο πατέρας του ήταν ιδιοκτήτης ενός από τα μεγαλυτέρων εμπορικών καταστημάτων της Αθήνας. Ολοκλήρωσε τη βασική του εκπαίδευση στη Βαρβάκειο Σχολή. Ξεκίνησε να σπουδάζει Νομική στο Πανεπιστήμιο Αθηνών αλλά στη συνέχεια μετεγγράφηκε στην Φιλοσοφική Σχολή για να σπουδάσει Φυσικές επιστήμες. Αποφοίτησε και μετέβη στο εξωτερικό για μεταπτυχιακές σπουδές. Αποφοίτησε από το Πανεπιστήμιο της Λειψίας με διδακτορικό των Φυσικών Επιστημών το 1907 και έκανε την πρακτική του εξάσκηση στη Μεταλλευτική Ακαδημία του Φράιμπουρκ. Το θέμα της διδακτορικής του διατριβής αφορούσε το κρυσταλλοσχιστώδες έδαφος της Σύρου και της Σίφνου. 
Επέστρεψε στην Ελλάδα και διορίστηκε το 1908 Υφηγητής της Ορυκτολογίας και Γεωγνωσίας στο Εθνικό Πανεπιστήμιο. Το 1912 αντεκατέστησε τον Κωνσταντίνο Μητσόπουλο στην έδρα της Ορυκτολογίας και της Πετρολογίας. Την ίδια περίοδο συμμετείχε ως στρατιώτης στον Α΄ Βαλκανικό Πόλεμο, και πολέμησε στη Μάχη του Μπιζανίου. Το ακαδημαϊκό έτος 1917-1918 ορίστηκε προσωρινός καθηγητής Γεωλογίας και Παλαιοντολογίας, αναπληρώνοντας τον πολιτικά διωκόμενο Θεόδωρο Σκούφο. Διετέλεσε επίσης διευθυντής του Ζωολογικού Μουσείου, και του Γεωλογικού και Παλαιοντολογικού Μουσείου το 1918. Επίσης, το 1918 διετέλεσε κοσμήτορας της Σχολής Θετικών Επιστημών του Πανεπιστημίου Αθηνών.
Ήταν μέλος του διοικητικού Συμβουλίου στο Υπουργείο Εθνικής Οικονομίας και προϊστάμενος της Γεωλογικής Υπηρεσίας του Υπουργείου Συγκοινωνίας. Ήταν από τα πρώτα τακτικά μέλη της Ακαδημίας Αθηνών, καθώς και διευθυντής της Υπηρεσίας Δημοσιευμάτων της. Το 1931 εξελέγη αντιπρόεδρος του Διεθνούς Ηφαιστιολογικού Ομίλου. 
Το επιστημονικό του έργο περιστρέφεται γύρω από τη στρωματογραφία, την τεκτονική, την πετρογραφία, την ηφαιστειολογία και την μεταλλογένεια της Ελλάδας. Την περίοδο 1925-1928 παρακολούθησε την ηφαιστιακή δραστηριότητα στη Σαντορίνη. 
Απεβίωσε στις 25 Ιανουαρίου 1935 στην Αθήνα.
Απερτούρα και Κλαουσούρα

Τα τουρνουά Απερτούρα και Κλαουσούρα (ισπανικά: Apertura y Clausura, προφέρεται: [aperˈtuɾa i klawˈsuɾa]) είναι μια σχετικά πρόσφατη καινοτομία για πολλά πρωταθλήματα ποδοσφαίρου της Λατινικής Αμερικής, στα οποία η παραδοσιακή ποδοσφαιρική αγωνιστική περίοδος από τον Αύγουστο μέχρι το Μάιο διαιρείται σε δύο τουρνουά, καθένα με ξεχωριστή πρωταθλήτρια.
Η Apertura και η Clausura στα ισπανικά σημάινουν "άνοιγμα" και "κλείσιμο". Στη γαλλόφωνη Αϊτή, αυτές είναι γνωστές ως Ouverture και Fermeture, ενώ στην αγγλόφωνη Μπελίζ είναι αντίστοιχα οι Opening και Closing. Το Βόρειο Αμερικανικό Πρωτάθλημα Ποδοσφαίρου (NASL), το δεύτερο επίπεδο στο πρωτάθλημα τόσο στις Ηνωμένες Πολιτείες όσο και στον Καναδά, υιοθέτησε τη διαιρεμένη αγωνιστική περίοδο το 2013. Η αγωνιστική περίοδος χωρίζεται σε δύο μέρη, Spring Season και Fall Season.
Διάφορες παραλλαγές έχουν χρησιμοποιηθεί με το πέρασμα του χρόνου. Ορισμένες διαφοροποιήσεις υπήρξαν στην Αργεντινή, όπου υπήρχαν για ένα διάστημα οι ονομασίες Inicial (αρχικό) και Final (τελικό). Στην Κόστα Ρίκα επιλέχθηκαν οι ονομασίες Invierno (χειμώνας) και Verano (άνοιξη), ενώ στην Κολομβία χρησιμοποιήθηκαν οι όροι Apertura (άνοιγμα) και Finalización (τελείωμα).
Κυπάρισσος Λακωνίας

Κάτοικοι

Σύμφωνα με την απογραφή του 2001 στον οικισμό διέμεναν 80 κάτοικοι, ενώ σύμφωνα με την απογραφή του 2011, υπήρχαν εκεί 47 κάτοικοι.
Αρσάμης της Περσίας

Βιογραφία

Ήταν γιος του Αριαράμνη, πατέρας του Υστάσπη και παππούς του βασιλιά της Περσίας Δαρείου Α΄ του Μεγάλου. Το όνομά του καταγράφεται στην επιγραφή του Δαρείου Α΄ τού Μεγάλου στο Μπεινστούν σαν ένας από τους 8 βασιλείς της Περσίας, που προηγήθηκαν πριν από αυτόν. Επέζησε ακόμη και μετά την άνοδο του εγγονού του Δαρείου Α΄ στον θρόνο της Περσίας και πέθανε υπέργηρος, άνω των 90 ετών.
Νίνα

Πλοκή

Ο Κλεμέντε Σοριάνο υπερηφανεύεται για τον πλούτο, τη δύναμη και την οικογένεια του. Έχει τρεις όμορφες κόρες, μια νεαρή, όμορφη γυναίκα, και πιστούς υπηρέτες. Πιστεύει ότι οι κόρες του, η Ισαμπέλα, η Ντιάνα, και η Καρολίνα, αξίζουν μόνο το καλύτερο. Ωστόσο, πέρα από την μάσκα του ενός στοργικού πατέρα, τον καθορίζει ως ένα άνθρωπο που θα κάνει τα πάντα για να κερδίσει ό, τι θέλει. Ακόμη και φόνο.
Ο Οκτάβιο Ουριάρτε και η μητέρα του Σοκόρρο ήταν οι εχθροί του Κλεμέντε, από τη γέννηση της πρώτης του κόρης. Και οι δύο Ουριάρτε είναι πεπεισμένοι ότι ο Κλεμέντε σκότωσε τον αδελφό του Οκτάβιο, Σερβάντο, για να πάρει στην κατοχή του, το ράντσο "La Noria" και την σύζυγο του Ισαμπέλα. 
Αλλά μόνο η Πάς, η πιστή οικονόμος και νταντά των θυγατέρων του Κλεμέντε, και ο Πασκουάλ, ο επιστάτης του "La Noria", γνωρίζουν την αλήθεια για το τι πραγματικά συνέβη μεταξύ του Κλεμέντε και του Σερβάντο πριν από 28 χρόνια.
Χαπί (Θεός του Νείλου)

Απεικόνιση

Παρόλο αρσενικός θεός που φοράει την ψεύτικη γενειάδα, ο Χαπί απεικονίζεται με στήθη που κρέμονται και μεγάλη κοιλιά, που αντιπροσωπεύουν την γονιμότητα του Νείλου. Επίσης, απεικονιζόταν με μπλε ή πράσινο χρώμα δέρματος, που αντιπροσωπεύει το νερό. Άλλα του χαρακτηριστικά ποικίλουν ανάλογα με την περιοχή. Στην Κάτω Αίγυπτο, ήταν στολισμένος με φυτά παπύρου και τον συνόδευαν βάτραχοι, που υπάρχουν στην περιοχή και αποτελούν σύμβολά της. Ενώ στην Άνω Αίγυπτο, είναι ο μπλε λωτός και ο κροκόδειλος του Νείλου που υπάρχουν στην περιοχή και αποτελούν σύμβολά τους, και σχετίζονται με τον Χαπί εκεί. Ο Χαπί συχνά αναπαριστάται να κρατάει τρόφιμα ως προσφορά, ή να χύνει νερό από αμφορέα, αλλά και, πιο σπάνια, απεικονίζεται ως ιπποπόταμος. Κατά την περίοδο της 19ης Δυναστείας ο Χαπί συχνά απεικονίζεται ως ζευγάρι μορφών, η κάθε μία από τις οποίες κρατάει και δένει μεταξύ τους δύο μίσχους φυτών που αντιπροσωπεύουν την Άνω και Κάτω Αίγυπτο, ενώνοντας συμβολικά τα δύο μέρη της χώρας γύρω από ένα ιερογλυφικό που σημαίνει "ένωση". Αυτή η συμβολική αναπαράσταση συχνά χαρασσόταν στη βάση αγάλματος του Φαραώ σε καθιστή στάση.
Γλώσσα Λούρι

Ιστορία

Οι Λουρικές διάλεκτοι κατάγονται από τη Μέση Περσική γλώσσα (Παχλεβί). Ανήκουν στην Περσιδική ή ομάδα του Νότιου Ζάγκρος, και είναι λεξικολογικά παρόμοιες με τα σύγχρονα περσικά, και διαφέρουν κυρίως στη φωνολογία.
Σύμφωνα με την Encyclopædia Iranica, "Όλες οι διάλεκτοι Λόρι μοιάζουν πολύ με τα τυποποιημένα περσικά και πιθανότατα αναπτύχθηκαν από ένα στάδιο των Περσικών παρόμοιο με αυτό που εκπροσωπείται στα Πρώιμα Νέα Περσικά κείμενα γραμμένα σε περσοαραβική γραφή. Το μοναδικό χαρακτηριστικό της λειτουργίας των Λόρι που δεν είναι γνωστό στα Νέα Περσικά ή τα παράγωγα προκύπτει από το εναρκτικό δείκτη (βλ. παρακάτω), αν και αυτό βρίσκεται στα Ιουδαιο-περσικά κείμενα". Η διάλεκτος Μπαχτιάρι μπορεί να είναι μεταβατική μεταξύ των κουρδικών και των περσικών. Ωστόσο, ποτέ δεν υπήρξε ένας κοινός πρόγονος της γλώσσας Λούρι. Υπάρχουν δύο διαφορετικές γλώσσες, η Ευρύτερη Λούρι (Lor-e bozorg), ή Νότια Λούρι (συμπεριλαμβανομένης της διαλέκτου Μπαχτιάρι), και τα Κάτω Λούρι (Lor-e kuček) ή Βόρεια Λούρι.

Ομιλητές

Οι λαοί Λουρ του Ιράν κατοικούν κυρίως στις επαρχίες Λορεστάν, Ιλάμ, Τσαχαρμαχάλ και Μπαχτιαρί, Φαρς (ειδικά στο Μαμασάνι και το Ροστάμ), Χουζεστάν, Ισφαχάν, Κοχγκιλουγιέχ και Μπογιέρ-Αχμάντ ενώ κάποιοι άνθρωποι ζουν στις επαρχίες Χαμαντάν, Κομ, Καζβίν, Γκιλάν και Κερμάν. Ένας πληθυσμός Λουρ, που είναι γνωστός ως Φεϊλί, υπάρχει στο ανατολικό τμήμα του Ιράκ.

Εσωτερική ταξινόμηση

Η γλώσσα χωρίζεται σε πέντε κύριες διαλέκτους, την Φεϊλί, τα Κεντρικά Λούρι, την Λάκι, την Μπαχτιάρι και την Νότια Λούρι. Η διάλεκτος Φεϊλί χρησιμοποιείται από τους Φεϊλί στις βόρειες περιοχές του Ιλάμ, στις κεντρικές περιοχές του Κερμανσάχ και σε σημαντικά τμήματα του ανατολικού Ιράκ στην επαρχία Ντιάλα (πόλεις Χανακίν, Μεντελί και Μουκνταντίγιας) και στη Βαγδάτη. Τα Κεντρικά Λούρι ομιλείται στα βόρεια μέρη των κοινοτήτων των Λούρι, συμπεριλαμβανομένων των ανατολικών, κεντρικών και βόρειων τμημάτων της επαρχίας Λουριστάν, τα νότια τμήματα της επαρχίας Χαμαντάν κυρίως στις κομητείες Μαλαγιέρ, Ναχαβάντ και Τουισερκάν, στις νότιες επαρχίες της Επαρχίας Ιλάμ και στα νοτιοανατολικά τμήματα της Επαρχίας Μαρκάζι. Η διάλεκτος Λάκι ομιλείται στις κεντρικές και βορειοδυτικές επαρχίας του Λουριστάν, στις κεντρικές και νότιες επαρχίες του Ιλάμ και στα νότια τμήματα του Κερμανσάχ. Η διάλεκτος Μπαχτιάρι ομιλείται από τους Μπαχτιάρι στο Νότιο Λουριστάν, στις επαρχίες Τσαχαρμαχάλ και Μπαχτιάρι, σε σημαντικές περιοχές στα βόρεια και ανατολικά του Χουζεστάν και στις δυτικές επαρχίες της Επαρχίας Ισφαχάν. Τέλος, τα Νότια Λούρι ομιλούνται σε ολόκληρη την Επαρχία Κοχγκιλουγιέχ και Μπογιέρ Αχμάντ, και στις δυτικές και κεντρικές επαρχίες της επαρχίας Φαρς, στα βόρεια και δυτικά τμήματα της Επαρχίας Μπουσέχρ και στις νοτιοανατολικές περιοχές του Χουζεστάν. Αρκετές κοινότητες των Λούρι κατοικούν σποραδικά σε όλο το Ιρανικό Οροπέδιο, όπως στις επαρχίες Χορασάν (απόγονοι των Λούρι Μπεϋρανβάντ και Μπαχτιάρι), Κερμάν, Γκιλάν και Τεχεράνη.
Σταντ ντε λα Λικόρν

Παρουσίαση

Αναγνωρίσιμο από τον ψηλό διαφανή ανεμοφράκτη, έχει σχεδιαστεί ώστε η χωρητικότητά του να μπορεί να φτάσει τις 20.000 θέσεις στην περίπτωση που η Αμιέν ΣΚ εξασφαλίσει την άνοδό της στην Λιγκ 1. Ο φωτισμός του παρέχεται από 96 προβολείς ισχύος 2.000 βατ έκαστος.
Χτισμένο στην συνοικία του Ρενανκούρ, αντικαθιστώντας το παλιό Stade Moulonguet που κρινόταν πλέον μικρό για τις ανάγκες της ομάδας, εγκαινιάζεται στις 24 Ιουλίου 1999 με την ευκαιρία του Γαλλικού Σούπερ Καπ που βρήκε αντιπάλους την ΦΚ Ναντ, νικήτρια του Κυπέλλου Γαλλίας και την Ζιροντέν Μπορντό, νικήτρια του πρωταθλήματος.